

**Ο ΚΟΑ συγχαίρει τον Γιάννη Αντωνίου**

Νέα διάκριση για το κυπριακό τζούντο στο Ευρωπαϊκό Κύπελλο Junior (U21) που διεξάγεται στην Ιταλία, καθώς ο Γιάννης Αντωνίου κατέκτησε το χάλκινο μετάλλιο, την Κυριακή 5 Μαρτίου 2023.

Μία μέρα μετά την Ζανέτ Μιχαηλίδου που είχε πανηγυρίσει το χρυσό μετάλλιο στην ίδια διοργάνωση ήρθε το χάλκινο του Γιάννη Αντωνίου για να επιβεβαιώσει την άνοδο του κυπριακού τζούντο στις διεθνείς διοργανώσεις.

Ο Κυπριακός Οργανισμός Αθλητισμού συγχαίρει τον νεαρό αθλητή για τη μεγάλη του διάκριση, καθώς επίσης τον προπονητή του, την Ομοσπονδία του και την οικογένεια του που τον στηρίζει.